葉明元

葉明元（），字弼虞，号星洲，福建泉州府同安縣人，軍籍，明朝政治人物。

 生平 
隆慶元年（1567年）丁卯科福建鄉試第十四名舉人。隆慶二年（1568年）中式戊辰科會試第一百二十九名，二甲第六十八名進士。初知石埭县，擢南刑部陕西司主事，晉郎中，出守南安府。遷贵州按察司副使，升廣西右參政，驻守苍梧。萬曆二十二年卒，年五十五。

 家族 
曾祖葉達；祖父葉宗輿；父葉常春，母汪氏。元配乌山蔡氏皇明前祖母蔡宜人壙誌：先大夫之未室吾祖母也，則先有吾蔡祖母。蔡祖母者，邑望族烏山蔡氏出也。外翁以貲雄里中，祖舅仲賓為諸生，數為有司所推第，意不可一世。蔡祖母女兄弟四人，長適治庭張先生，季亦適富家兒，而先大夫家徒四壁，翁頗輕之。蔡祖母不以介意也，事曾大母色養兼至，於先大夫唯諾無違言。先大夫授經下帷，節歲時歸覲，手一編咿唔丙夜，則蔡祖母篝燈抽縷相對。每漏下五鼓，輙先起晨炊，以俟先大夫，未明索衣，饘粥已夙具矣。以故，先大夫學益勵，其在外亦無將毋憂，為有蔡祖母佐之也。蔡祖母以疾歿數歲，而吾祖母始來。丁卯而先大夫舉於鄊，明年成進士，以貴累贈蔡祖母爲宜人，雖宸章褒美，下及泉壤，而已無及矣。先大夫敭歷中外幾三十年，每宦遊，必密載其所遺衣履以從，竟以勞瘁王事殞於官，未獲為蔡祖母舉襄，蔡祖母旅魂靡定也。憶喬少時常侍先嚴，見先嚴聽諸長老道及蔡祖母事，輙涕淫淫下，即當易簀之際，猶撫床呼喬而謂之曰：“天奪我，使不獲為先人卜兆，而異日窆先大夫、宜人，則並合蔡祖母，或弗克為，則亦異窆而祖母，而兼置蔡祖母與而祖母之主於先大夫藏中，以示同穴之意，要使吾心無憾焉耳！”噫！與言及此，喬何能不血漬襟裾也。歲壬戌，紅夷猖獗，喬仍寄蔡祖母櫬於季父之阡，嘉平而始窆吾祖。喬報劉無狀，丙寅而吾祖母見背，茲迺敢啓兆，合葬二宜人成禮焉。抑喬更有慮者，人重所自出，蔡祖母無血胤，千秋萬世之後，誰能知吾蔡祖母者。喬今奉而合厝焉，他日子若孫瞻埽封塋，亦使知其為先大夫二宜人之阡，相与血祀無窮，噫！喬志也，亦吾祖若父之志也。蔡祖母生於嘉靖甲辰十二月某日某時，卒於嘉靖  年十一月初一日寅時。世久事湮，詢其生死日時於故老，俱已凋謝盡矣，蔡祖母聖善，其亦既鑒諒否？以今年丁卯十二月十有九日壬子已時，葬於南山之麓右第一壙。>
仲孫喬稽顙誌。

参考文献
葉向高《中大夫广西布政司右参政星洲叶公墓誌銘》

Category:葉姓
Category:同安人
Category:隆慶元年丁卯科福建鄉試舉人
Category:軍籍進士
Category:明朝石埭县知县
Category:南京刑部主事
Category:南京刑部郎中
Category:明朝南安府知府
Category:明朝贵州按察司副使
Category:明朝廣西布政使司參政